**Інфармацыйная гадзіна “Беларусь – краіна вялікіх і незвычайных людзей”**

**Тып: віктарына**

**Задачы:**

1) успомніць вядомых беларусаў, якія ўнеслі ўклад у развіццё нашай краіны.

2) пазнаёміцца з біяграфіяй вядомых беларусаў.

3) выхоўваць у навучэнцаў павагу і гонар да знакамітых беларусаў.

4) вучыць паважаць сваю Радзіму.

**Ход мерапрыемтсва**

**1. Арганізацыйны момант.**

Добры дзень, мае даражэнькія.

Жыццё падарыла нам дзіва:
Як ветрыку лёгкі павеў,
Аднойчы пачуеш - "Ра-дзі-ма..."
Пасля зразумееш - навек.
І будуць дарогі вяртацца
У той незабыўны куток,
Дзе ў квецені белых акацый
Жыцця твайго чысты выток,
Дзе змалку да болю знаёмы
І дрэвы, і твары людзей,
І роўнага болей якому
Ніколі не знойдзеш нідзе.

Як вы думаеце, аб чым мы сёння будзем размаўляць?

Правільна, наша сённяшняя размова будзе пра тых, хто аставіў часцінку сябе для Беларусі.

**2. Асноўная частка.**

Зараз мы з вамі адкажам на пытанні віктарыны.

**1. Ваенны і палітычны дзеяч, быў кіраўніком нацыянальна-вызваленчага паўстання 1794 года ў Рэчы Паспалітай, прымаў удзел у вайне за незалежнасць ЗША.**

Тадэвуш Касцюшка

Леў Сапега

Барбара Радзівіл

**2. Пісьменнік-аўтар аповесці "Дзікае паляванне караля Стаха".**

Янка Маўр

Кандрат Крапіва

Уладзімір Караткевіч

**3. Самая тытулаваная беларуская спартсменка ў гісторыі зімовых Алімпійскіх гульняў, а таксама першая ў свеце біятланістка, якая атрымала тры перамогі ў асабістых гонках. У дзень заваявання трэцяга залатога медаля на Гульнях 2014 года ёй было прысвоена званне "Герой Беларусі".**

Вікторыя Азаранка

Юлія Несцярэнка

Дар'я Домрачава

**4.Беларускі і ўсходнеславянскі першадрукар. Пераклаў на беларускую мову і выдаў 23 кнігі Бібліі першую у 1517 годзе.**

Сімяон Полацкі

Францыск Скарына

Кірыл Тураўскі

**5.Пісьменнік, заснавальнік новай беларускай літаратуры і прафесійнай драматургіі, стваральнік першага беларускага тэатральнага калектыву, акцёр.**

Вінцэнт Дунін-Марцінкевіч

Адам Гурыновіч

Адам Міцкевіч

**6.Беларускі касманаўт, вучоны ў галіне ваенных навук, двойчы Герой Савецкага Саюза. Нарадзіўся ў в. Белае Мінскай вобласці ў 1942 годзе. Ажыццявіў тры палёты ў космас у якасці камандзіра экіпажа, правёў у космасе 216,38 сутак, у тым ліку ў адкрытым космасе 2,3 гадзіны.**

Пётр Клімук

Алег Навіцкі

Уладзімір Кавалёнак

**7. Навуковец і канструктар, пад кіраўніцтвам якога ствараліся лепшыя аўтамабілі МАЗ, на працягу дзесяцігоддзяў генеральны канструктар па аўтамабільнай тэхніцы Беларусі. Герой Беларусі (2006). Нарадзіўся ў В. Семежава Мінскай вобласці (1928).**

Міхаіл Высоцкі

Аляксандр Чыжэўскі

Павел Сухі

**8. Мастак, кампазітар, ураджэнец в. Варацэвічы Пінскага павета. Стварыў больш за тысячу эскізаў збудаванняў Беларусі, Літвы, Польшчы, Францыі, якія з'яўляюцца найкаштоўнейшай крыніцай для гісторыкаў архітэктуры і рэстаўратараў Еўропы.**

Іван Хруцкі

Напалеон Орда

Леон Бакст

**9. Яркі выканаўца, кампазітар і аранжыроўшчык, збіральнік беларускага фальклору, стваральнік ансамбля "Песняры" (1970), які многія гады быў адным з найпапулярнейшых у Савецкім Саюзе. Народны артыст БССР і СССР, кавалер Ордэна Францыска Скарыны.**

Уладзімір Мулявін

Аляксандр Саладуха

Яўген Літвінковіч

**10. Якая Полацкая князёўна спрабавала забіць свайго мужа-князя Уладзіміра.**

Ефрасіння

Соф'я

Рагнеда

**11. Музей якога народнага паэта Беларусі знаходзіцца ў Вязынках пад Мінскам?**

Янкі Купалы

Якуба Коласа

Адама Міцкевіча

**12. Нарадзіўся ў 1887 годзе ў Віцебску. Самы знакаміты ўраджэнец Беларусі, вядомы ва ўсім свеце як класік авангарда ў выяўленчым мастацтве.**

Іван Хруцкі

Марк Шагал

Міхаіл Савіцкі

**13. Дыпламат, палітычны дзеяч, удзельнік паўстання пад кіраўніцтвам Касцюшкі, таленавіты кампазітар. Яго знакаміты паланэз "Развітанне з Радзімай".**

Міхаіл Клеафас Агінскі

Андрэй Грамыка

Хаім Вейцман

**14. Хто напісаў твор "Песня пра зубра"?**

Гусоўскі

Зуёнак

Лучына

**15. Сапраўднае прозвішча вядомага беларускага паэта Янкі Купалы**.

Лучына

Неслухоўскі

Луцэвіч

**16. Паэт-класік беларускай байкі**

Шамякін

Колас

Крапіва

**17. Хто напісаў аповесць "Дажыць да світання"?**

Шамякін

Бык

Чаргінец

**18. Хто з гэтых паэтаў напісаў паэму "Новая зямля"?**

М. Багдановіч

б) Я. Колас

у) К. Крапіва

**3. Заключная частка.Падвядзенне вынікаў.**

Я магу зрабіць вывад, што вы добра ведаеце нашых землякаў!

Белы ручнік мой, белы абрус,

Сам я няцёмны душою?

Хто ў белым свеце я?

Я – беларус, -

Будзьце знаёмы са мною.

Дружбу цаню і гатовы дружыць

Я ці не з цэлым сусветам.

Свету адкрыты,хачу вольна жыць,

Добрым служыць запаветам.

Яркая зорка надзеі гарыць,

Торыцца шлях наш вякамі.

Шчасце трывалае можна стварыць

Толькі сваімі рукамі.

Можна ў далёкіх краінах пабыць –

Хай там марскіх а ці горных…

Нельга радзімых мясцінаў забыць,

Фарбаў лясных і азёрных.

Пасябраваць можна з мовай чужой,

Ёю валодаць свабодна;

Нельга адно здрадзіць роднай сваёй

І адрачыся ад роднай.

Белы ручнік мой,белы абрус.

Вышыла мама кашулю.

Не прамяняю сваю Беларусь –

Не выбіраю матулю.